Rikunarita-ORG/Wikinium huggingface dataset:
# რეივა

იაპონიის მინისტრთა კაბინეტის მთავარი მდივანი იოშიჰიდე სუგა ოფიციალურად აცხადებს იაპონიის ახალი ერის სახელწოდებას.
**რეივა** ასევე **რეივას ერა** ან **რეივას ეპოქა** (იაპონ. 令和) — იაპონიაში არსებული კალენდრის ეპოქის (ერას) სახელწოდება და იაპონიის იმპერატორ ნარუჰიტოს მმართველობის ოფიციალური დევიზი. ტაიკას ერის შემდეგ, რეივა არის 248-ე ერა. რეივა დაიწყო 2019 წლის 1 მაისს, მას შემდეგ, რაც იმპერატორმა აკიჰიტომ დატოვა ქრიზანთემური ტახტი. მისი ადგილი დაიკავა იმპერატორმა ნარუჰიტომ — იაპონიის 126-ე იმპერატორმა. სახელწოდება რეივა მომდინარეობს „მანიოშიუს“ (იაპონ. 万葉集) პოემიდან, რომლის შესავალშიც აღწერილია ქლიავის ფერები. იაპონიის ისტორიაში ეს არის პირველი შემთხვევაში, როდესაც ეპოქის სახელწოდება შეირჩა არა ჩინური, არამედ იაპონური ლიტერატურიდან.

## სქოლიო
# ავრილ ლავინი

| ავრილ ლავინი |
| --- |
|  ავრილ ლავინის გამოსვლა ბრაზილიაში, 2014. |
| ბიოგრაფია |
| ნამდვილი სახელი |
ავრილ რამონა ლავინი |
| დაბ. თარიღი |
27 სექტემბერი, 1984 (1984-09-27) ბელვილი, ონტარიო, კანადა |
| დაბ. ადგილი |
ნაპანი, ონტარიო, კანადა |
| ჟანრ(ებ)ი |
პოპ-როკი, პაუერ პოპი, პოპ პანკი |
| საქმიანობა |
მომღერალი-სიმღერების ავტორი, პროდიუსერი, მსახიობი, მოდის დიზაინერი, ფილანტროპი |
| ინსტრუმენტ(ებ)ი |
ვოკალი, გიტარა, ფორტეპიანო, დასარტყმელი საკრავები |
| აქტიური |
1998–დღემდე |
| ლეიბლ(ებ)ი |
Arista, RCA |
| აღსანიშნავი ინსტრუმენტები |
|
Squier Signature Telecaster |
| ხელმოწერა |  |
|  |
| საიტი | * ოფიციალური საიტი
 |
| **ავრილ ლავინი** ვიკისაწყობში |

**ავრილ რამონა ლავინი** (ინგლ. Avril Ramona Lavigne, დ. 27 სექტემბერი, 1984) — კანადელი მომღერალი, მუსიკოსი და სიმღერების ავტორი. მისი კარიერა დაიწყო 12 წლის ასაკში. ავრილმა საკუთარი ძალებით შეისწავლა გიტარაზე დაკვრა. 16 წლის ასაკში, მომავალ წარმატებაზე ოცნებისას, გადასახლდა ნიუ-იორკში. ლეიბლი Arista მისი მონაცემებით მხოლოდ მაშინ დაინტერესდა, როდესაც ლავინი იმედგაცრუებული კანადაში დაბრუნებას აპირებდა. მასთან გაფორმდა სამწლიანი კონტრაქტი.

1 წლის შემდეგ გამოვიდა ავრილის სადებიუტო ალბომი *Let Go* (2002). მისი გაყიდვების ტირაჟმა 8 000 000-ს მიაღწია. 17 წლის ასაკში ავრილი ჩარტების სათავეში მოექცა. 8 კვირის განმავლობაში მისი სიმღერა Complicated ჩარტების პირველ ათეულებში იმყოფებოდა. 2 კვირის განმავლობაში ავრილმა შექმნა 12 სიმღერა, რითაც ყველა გააოცა. ეს კომპოზიციები მოხვდა მის შემდეგ სტუდიურ ალბომში *Under My Skin*. მისი გამოცემა დაემთხვა ავრილის ცხოვრებაში რთულ ეტაპს, როდესაც იგი იმედგაცრუებული იყო უიღბლო სიყვარულის გამო.

21 წლის ასაკში მან იქორწინა ჯგუფის Sum 41 სოლისტ დერეკ უიბლისთან, რომელსაც 2009 წელს გაშორდა. უიბლი იყო ავრილის მესამე სტუდიური ალბომის The Best Damn Thing თანაპროდიუსერი. ლავინის მეოთხე ალბომი, Goodbye Lullaby, 2011 წლის მარტში გამოვიდა. 2010 წელს ფილმის ალისა საოცრებათა ქვეყანაში საუნდტრეკში მოხვდა ავრილის სიმღერა Alice.

ამჟამად ლავინი არა მხოლოდ მუსიკოსია. იგი არის ტანსაცმლის ხაზის Abbey Dawn ავტორი, გამოშვებული აქვს სუნამოები Black Star და Forbidden Rose. 2009 წელს ავრილის ინიციატივით ნიუ-იორკში მოეწყო მოდის კვირეული.

2010 წლის თებერვალში ავრილმა გაიცნო ბროდი ჯენერი, რომელსაც ამჟამად ხვდება.

## დისკოგრაფია

* *Let Go* (2002)
* *Under My Skin* (2004)
* *The Best Damn Thing* (2007)
* *Goodbye Lullaby* (2011)
* *Avril Lavigne* (2013)
* *Head Above Water* (2019)
* *Love Sux* (2022)

## რესურსები ინტერნეტში

ვიკისაწყობში არის გვერდი თემაზე:
ავრილ ლავინი ოფიციალური საიტი
* Avril Lavigne კინოფილმების ინტერნეტ-მონაცემთა ბაზაში
# მოდელი (პროფესია)

ჟიზელ ბუნდჰენი
**მოდელი** (ფრანგ. *modèle*) — ადამიანი, რომელიც ახდენს ამა თუ იმ ტანისამოსის (ან სხვა რომელიმე პროდუქტის) დემონსტრაციას. მისი მიზანია ტანისამოსის ახალი მოდელების ჩვენება. მოდელები მონაწილეობენ სარეკლამო გადაღებებსა და ასევე საამწყობო სახელოსნოებში არსებულ საგნების შექმნის პროცესში.

* *მანეკენი* — პირი, რომლის ამოცანაა ტანისამოსის დემონსტრაცია. პირველად მანეკენები გამოჩნდნენ XIX საუკუნის ბოლოს.

* *ფოტომოდელი* — პირი, რომელიც ფოტოგრაფიისთვის პოზიორობს.

## იხილეთ აგრეთვე

* სუპერმოდელი

## რესურსები ინტერნეტში

* History of Modeling (ინგლისური)

ვიკისაწყობში არის გვერდი თემაზე:
მოდელი

## სქოლიო

|  |  |
| --- | --- |
|  |  *ეს არის სტატიის ან სექციის **ესკიზი**. თქვენ შეგიძლიათ შეავსოთ იგი.* |
# ჰენტაი

ჰენტაის ილუსტრირება
სიტყვა „ჰენტაი“ კანჯიზე.
**ჰენტაი** (იაპონ. 変態 or へんたい) *მოსმენა*, სიტყვასიტყვით „გარყვნილი“) — იაპონური წარმოშობის სიტყვა, „ჰენტაი სეიოკუს“ შემოკლება. ტერმინს, როგორც წესი, იყენებენ ანიმეს და მანგის ჟანრის ისეთი ნაწარმის დახასიათებისას, რომელიც შეიცავს ეროტიკულ ან პორნოგრაფიულ ელემენტებს.

ისევე, როგორც ჩვეულებრივი ანიმეს შემთხვევაში, ჰენტაის ჟანრის ანიმე იქმნება მანგის ჟანრის ნაწარმოების ან ვიდეო თამაშების მიხედვით. ასეთი მედია გამოირჩევა შემდეგი თავისებურებებით: შეიცავს მინიმალისტურ ანიმაციას ან გრაფიკას; პერსონაჟების სახეები თითქმის თოჯინურია; ნაჩვენებია სხვადასხვა სექსუალური გადახრა - მაგალითად, გაუპატიურება ან სისასტიკის სხვა გამოვლენა. სიუჟეტი ხშირად არა მხოლოდ მარტივია, არამედ რთული და დატვირთული. ჰენტაი არ არის განკუთვნილი ტელეეთერში საჩვენებლად, ამიტომ გამოიცემა, როგორც OVA - სახლის პირობებში სანახავად. ამასთან, იგი გამოდის ვიდეო თამაშების და „დოძინსის“ სახით, რაც არის სამოყვარულო შემოქმედება, რომელსაც ავტორები თავად ავრცელებენ და გამოსცემენ. ანიმეს და მანგის ჟანრს, რომელიც არ ეკუთვნის ჰენტაის, მაგრამ შეიცავს მინიშნებებს ეროტიკულ სცენებზე ან შეიცავს სექსუალური ქვეტექსტის ხუმრობებს, ეწოდება „ეტი“.

## რესურსები ინტერნეტში

* შეგიძლიათ იხილოთ მედიაფაილები თემაზე **„ჰენტაი“** ვიკისაწყობში.

## სქოლიო
# სიძუოკა

| დასახლებული პუნქტი |
| --- |
| სიძუოკა იაპონ. 静岡市 |
|  |
|

|  |  |
| --- | --- |
| დროშა | გერბი |
|  |  |

 |
| ქვეყანა |  იაპონია |
| შიდა დაყოფა | Aoi-ku, Suruga-ku და Shimizu-ku |
| კოორდინატები | ﻿ / ﻿ |
| მმართველი | Nobuhiro Tanabe |
| დაარსდა | 1 აპრილი, 2003 |
| ფართობი |
1411900000 კვადრატული მეტრი |
| ცენტრის სიმაღლე |
12 მეტრი |
| მოსახლეობა | 685 589 (1 მარტი, 2021)  |
| სასაათო სარტყელი | UTC+09:00 |
| სატელეფონო კოდი | 054 |
| საფოსტო ინდექსი | 420-8602 |
| ოფიციალური საიტი |  |
|  |
| **სიძუოკა** ვიკისაწყობში |

**სიძუოკა** – ქალაქი იაპონიაში, სიძუოკის პრეფექტურის ადმინისტრაციული ცენტრი. მდებარეობს კუნძულ ჰონსიუს ცენტრალურ ნაწილში. მოსახლეობა შეადგენს 690 881 ადამიანს (2019).

## რესურსები ინტერნეტში

* ოფიციალური საიტი

## სქოლიო
# Universal Music Group

Universal Music Group|  |
|  |
| ტიპი |
შვილობილი |
| დარგი |
მუსიკა და გართობა |
| დაფუძნდა |
1934 (როგორც Decca Records USA) 1989 (MCA Music Entertainment Group) 1996 (პირველი UMG ხორცშესხმა) 1998 (მეორე UMG ხორცშესხმა) |
| სათავო ოფისი |
ნიუ-იორკი, აშშ |
| მმართველი |
დაუგ მორისი: თავმჯდომარე ლუციან გრეინჯი: თავმჯდომარე(Universal Music International) |
| შემოსავალი | $6.14 მილიარდი (2007) |
| მფლობელი |
Universal (1996-2006) Vivendi (100%) |
| თანამშრომელი |
6,967 (2010) |
| შვილობილ(ებ)ი |

სია
* Universal Music Publishing Group Universal Music Group Distribution Interscope-Geffen-A&M Island Def Jam Music Group Universal Motown Republic Group Universal Music Group Nashville Verve Music Group Decca Label Group Universal Music Latin Entertainment Universal Music Enterprises Show Dog-Universal Music Fontana Distribution V2/Co-operative Music Polydor Records Mercury Music Group Island Records Group Universal Music TV Universal Classics and Jazz
 |

**Universal Music Group**
(**UMG**) ხმის ჩამწერ ინდუსტრიაში უდიდესი ბიზნეს ჯგუფია ხმის ჩამწერი ლეიბლებების ოჯახიდან. შედის ხმის ჩამწერი ინდუსტრიის **დიდ ოთხეულში** ბაზარზე დიდი გავლენისა და გლობალური ოპერაციების სიმრავლის გამო. Universal Music Group მთლიანად ეკუთვნის ფრანგულ საერთაშორისო მედია კონგლომერატს Vivendi.

## რესურსები ინტერნეტში

* ოფიციალური საიტი
* UMG Corporate Page
* UMG History page
* Universal Music Group — არხი YouTube-ზე
* Universal Music Group Career Opportunities listed on EntertainmentCareers.net
* Universal Music Group publishing catalog at MusicBrainz
# კარმა

|  |
| --- |
| სტატიები თემატიკაზე **ინდუიზმი** |
|  |
| ისტორია · პანთეონი |
| მიმართულებები · მითოლოგია |
| რწმენა და პრაქტიკა |
|  · მოკშა |
| კარმა · სამსარა |
| დჰარმა პუჯა · მაია |
| ნირვანა · |
| ვედანტა · |
| იოგა · აიურვედა |
| იუგა · ვეგეტარიანელობა |
| ბჰაკტი |
| მწერლობა |
| ვედები  · უპანიშადები  · არანიაკა  |
| მაჰაბჰარატა (ბჰაგავადგიტა)  · რამაიანა |
| პურანები |
| შიკშაპატრი · ვაჩანამრუტი |
| დაკავშირებული თემები |
| დჰარმული რელიგიები · |
| ინდუიზმი ქვეყნების მიხედვით |
| მასწავლებლები · მანდირი |
| ვარნები · მანტრა |
| ტერმინოლოგია |
| კამასუტრა |
| დღესასწაულები |
| მურტი |
|  |
|
ხ • გ • რ |

**კარმა** (სანსკ. कर्म karma „ქმედება“) — ცენტრალური ცნება ინდუიზმსა და ინდოეთის სხვა რელიგიებში, ცოცხალი არსების ქმედება, რომელიც მის შემდგომ ბედს და ცხოვრების პირობებს განაპირობებს.

ინდუიზმი ქადაგებს სულის (ატმანი) უკვდავებას და სხეულის სიკვდილის შემდეგ მის ახალ სხეულში დაბადებას. სხეულის შერჩევა, არსების ხელახალი დაბადების ადგილი, მშობელი, ცხოვრების ხანგძლივობა და მისი პირობები განპირობებულია წინა ცხოვრების ქმედების შესაბამისად, ანუ კეთილი ქმედების - კეთილი კარმის - „ანაზღაურებაა“ მომდევნო ცხოვრების უკეთესი პირობები, ბოროტი ქმედებით - ბოროტი კარმით - ატმანი (სული) იმკის ცხოვრების არახელსაყრელ პირობებს.

მცენარეთა და ცხოველთა კარმა (ქმედება) ბუნებრივია, ატმანი 8 400 000 ფორმას ერთი მეორის მიყოლებით იცვლის, ხოლო ადამიანის სხეულის მიღწევისას მის კარმას გააზრებული მნიშვნელობა ეძლევა და იგი თავისი ქმედებისთვის პასუხისმგებელი ხდება.

ადამიანის სხეულში მყოფი სულის დანიშნულება არა კეთილი კარმის დაგროვებაა, არამედ კეთილი და ბოროტი ქმედებების არარსებულამდე დაყვანა, კარმისა და დაბადებათა ბორკილებისგან განთავისუფლება და ღმერთთან (პერსონალურ ან უპიროვნო ბრაჰმანთან) შერწყმა.

## იხილეთ აგრეთვე

* სამსარა
* მოკშა
* დჰარმა

## რესურსები ინტერნეტში

* კარმა საიტზე Curlie
# თუთიყუშისნაირნი

| თუთიყუშისნაირნი |
| --- |
|  Cacatua leadbeateri |
| მეცნიერული კლასიფიკაცია |
|

|  |  |
| --- | --- |
| სამეფო:  |
ცხოველები |
| ტიპი:  |
ქორდიანები |
| კლასი:  |
ფრინველები |
| რიგი:  | **თუთიყუშისნაირნი** |

 |
| ლათინური სახელი |
|
Psittaciformes |
|

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  **სისტემატიკა ვიკისახეობებში** |  **სურათები ვიკისაწყობში** |

|  |  |
| --- | --- |
| ITIS   | 177404 |
| NCBI   | 9223 |
| EOL   | 1590 |
| FW   | 39357 |

 |

 |

**თუთიყუშისნაირნი** (Psittaciformes) — ფრინველების რიგი. მათი სხეულის სიგრძე 9,5 სმ-იდან 1 მ-მდე მერყეობს, წონა 10 გ-იდან 1 კგ-ზე მეტი, შეფერილობა მკვეთრია, ჭარბობს ღია მწვანე ფერი. აქვთ კაუჭისებრი მასიური ნისკარტი, მოღუნულბრჭყალებიანი ღონიერი ფეხები, მე-4 თითი უკანაა მიბრუნებული და ძლიერ მოქნილია. ფრთები გრძელი და წვეტიანია. რიგში 315 სახეობაა.

თუთიყუშისნაირებს ყოფენ 2 ოჯახად:

1. ლორები ანუ ფუნჯიანები (Loridae), რომელთა ენის წვერი შეიცავს მრავალრიცხოვან ძაფისებრ დვრილს. ოჯახში 60 სახეობაა.
2. გლუვენიანები ანუ ნამდვილი თუთიყუშები (Psittacidae) აერთიანებს 255 სახეობას.

თუთიყუშისნაირნი გავრცელებული არიან მეტწილად ტროპიკულ სარტყელში, თუმცა ამერიკაში აღწევენ ჩრდილო განედის 42°-სა და სამხრეთ განედის 54°-ს. თუთიყუშისნაირთა უმეტესობა მეხეურია. ერთეულები (ნესტორი, ციანორამფუსი და სხვა) ცხოვრობენ ველებსა და ნახევრად უდაბნოებში. ზოგიერთ თუთიყუშისნაირს (ახალზელანდიური კაკაპო ანუ ბუსებრი თუთიყუში) დაკარგული აქვს ფრენის უნარი. თუთიყუშისნაირნი მონოგამური ფრინველებია. ბუდეს იკეთებენ ხის ფუღუროებში, ქვებს შორის ნაპრალებში და სხვა.

დედალი დებს 2-3 ან 5-8 თეთრ კვერცხს. კრუხობს მეტწილად დედალი. ინკუბაცია გრძელდება 3 კვირამდე. ბარტყი იჩეკება შიშველი და თვალაუხილავი. თუთიყუშისნაირნი იკვებებიან მცენარეული (ნაყოფი, თესლი, ნექტარი), იშვიათად ცხოველური (მწერები) საკვებით. ახალ ზელანდიაში ნესტორი ხანდახან თავს ესხმის ცხვრებს. ზოგი თუთიყუშისნაირნი (არა, ჟაკო) მნიშვნელოვან ზიანს აყენებს მეურნეობას. თუთიყუშისნაირნი ავადდებიან ფსიტაკოზით (ორნითოზით), რომელიც შეიძლება ადამიანსაც გადაედოს. ლამაზი კაშკაშა შეფერილობისა და ხმის მიბაძვის უნარის გამო თუთიყუშისნაირნი ხშირად ჰყავთ გალიებში.

## რესურსები ინტერნეტში

* City Parrots

## ლიტერატურა

* *ჟორდანია, რ.*, ქართული საბჭოთა ენციკლოპედია, ტ. 5, თბ., 1980. — გვ. 7.
# ჰიროსიმის პრეფექტურა

| პრეფექტურა |
| --- |
| ჰიროსიმის პრეფექტურა იაპონ. 広島県 |
|  |
|

|  |  |
| --- | --- |
| დროშა | გერბი |
|  |  |

 |
| ქვეყანა |  იაპონია |
| შიდა დაყოფა | ჰიროსიმა, Takehara, Mihara, Onomichi, Fukuyama, 府中市, Miyoshi-shi, 庄原市, 大竹市, Higashihiroshima, Hatsukaichi, Akitakata, Etajima, Aki district, Yamagata district, Toyota district, Sera district, Jinseki district და კურე |
| კოორდინატები | ﻿ / ﻿ |
| მმართველი | Mika Yokota |
| ფართობი |
8476.95 კმ² |
| მოსახლეობა | 2 790 804 (1 თებერვალი, 2021)  |
| სასაათო სარტყელი | UTC+09:00 და იაპონიის სტანდარტული დრო |
| ოფიციალური საიტი |  |
|  |
| **ჰიროსიმის პრეფექტურა** ვიკისაწყობში |

მდებარეობა იაპონიის რუკაზე **ჰიროსიმის პრეფექტურა** (広島県 ჰიროშიმა-კენ) მდებარეობს ჩუგოკუს რეგიონში ჰონსიუს კუნძულზე, იაპონია. პრეფექტურის დედაქალაქია ჰიროსიმა.

## სქოლიო
# სკეიტბორდი

თანამედროვე სკეიტბორდი
**სკეიტ ბორდი** (*ინგლ. skateboard - სასრიალო ფიცარი*) – ოთხბორბლიანი ფიცარი. შეიქმნა 1950–იან წლებში კალიფორნიაში. 1960იან წლებში დაიწყო მისი მასობრივი გაყიდვა აშშს ტერიტორიაზე. გარდა გასართობისა, სკეიტბორდს ასევე ექსტრემალური დატვირთვა გააჩნია. იგი ითვლება ქუჩურ სპორტად და მიმდევართა დიდი რაოდენობით გამოირჩევა.

## სკეიტბორდის ნაწილები

**დაფა** (ინგლ. Deck) — აქვს ოთხი ნახვრეტი ერთ მხარეს და მეორე მხარესაც ოთხი. ნახვრეტებში მოთავსებულია ჭანჭიკები რომლითაც დაფაზე მიმაგრებულია გორგოლაჭები. დაფა დამზადებულია ხისგან, ხშირად ნეკერჩხალისაგან და ლამინირებულია. ხშირად სკეიდბორდის დაფას ამზადებენ ისეთი მასალისაგან, რომელიც ადვილად არ ტყდება და ზიანდება, მაგალითად მინაბოჭკოსაგან, ან გამძლე პლასტმასისაგან.

**მჭიდი ქაღალდის ზოლი** (ინგლ. Griptape) — თვითწებვადი ლენტი რომელიც აკრია დაფაზე. მისი ზედაპირი ხორკლიანია და აქვს კარგი მოჭიდება, რის გამოც მასზე ფეხი არ ცურავს და შესაძლლებელია უსაფრთხოდ სრიალი და ტრუკების კეთება.

**გორგოლაჭები (ინგლ. Truck)** — გორგოლაჭები არის ის რითიც სკეიტბორდი დაგორავს. გორგოლაჭების სკეიტბორდის ერთ-ერთი მთავარი ატრიბუტია. მის გარეშეჩვენ ვერ დავიძრებით ადგილიდან. გორგოლაჭები დამზადებულია ხშირ შემთხვევაში რკინით. მას უშვებს უამრავი ცნობილი კომპანია Independent, Thunder, Krux, Tensor, Venture, Speed Demons დაარქივებული 2018-03-02 საიტზე Wayback Machine.  და სხვა.

**საკისარი (ინგლ. Bearings)** — სწორედ მასზეა დამოკიდებული სკეიტბორდის სიჩქარე. რაც უფრო კარგი ხარისხის აყენია, მით უფრო სწრაფია. იგი დამზადებულია მეტალისაგან. მასში მოთავსებულია პატარა ბურთულები რომელიც მოძრაობს. საკისარი მოთავსებულია ბორბლის შუაში, ცენტრში.
# ივისა

ბალეარის კუნძულები
ქ. ივისა

|  |  |
| --- | --- |
|  | მსოფლიო მემკვიდრეობა UNESCO, ობიექტი № 417 ინგლ. • რუს. • ფრ. |

**ივისა** (კატალ. Eivissa; ესპ. Ibiza [iβíθa]; აგრეთვე ცნობილი როგორც **იბიცა**) — ბალეარის კუნძულების არქიპელაგის ერთ-ერთი კუნძული ხმელთაშუა ზღვაში. საერთაშორისო კურორტი. განსაკუთრებით ცნობილია მრავალრიცხოვანი კლუბებით სხვადასხვა მიმართულების ელექტრონული მუსიკის შესრულებით. საკულტო ადგილი ელექტრონული მუსიკი მოყვარული ახალგაზრდობისთვის მთელ მსოფლიოში გოასა და ბერლინის "Love Parade"-ის მსგავსად. მოსახლეობა - 111 107 მცხოვრები (2005); ფართობი 571,04 კმ². ადმინისტრაციული ცენტრი ქ. ივისა.

## იხილეთ აგრეთვე

* ბალეარის კუნძულები
* მენორკა
* მალიორკა

## რესურსები ინტერნეტში

* *Consell Insular d'Eivissa* (ადგილობრივი მთავრობა)
* "Official tourism portal of Ibiza" – *Consell Insular d'Eivissa*
* "Ibiza and the Historic Town of Eivissa"
# ლაბრადორ რეტრივერი

|  |
| ყვითელი ფერის ლაბრადორი |
| სხვა სახელები | ლაბრადორი |
| წარმოშობის ქვეყანა | დიდი ბრიტანეთი & კანადა |
|

| თვისებები |
| --- |
| წონა | მამრი | 29-კგ |
|  | მდედრი | 25-32 კგ |
| სიმაღლე | მოკლედ, მკვრივი სწორი |
|  | მამრი | 56-57 |
|  | მდედრი | 54-56 |
| ფერი | შავი, შოკოლადის ფერი, ყვითელი |
| სიცოცხლის ხანგრძლივობა | 12-13 წელი |

 |
|

| კლასიფიკაცია და სტანდარტები |
| --- |

 |
| ძაღლი (*Canis lupus familiaris*) |

**ლაბრადორ რეტრივერი** (იგივე **ლაბრადორი**) — ერთ-ერთი ყველაზე პოპულარული ძაღლის ჯიშია. ეს ძაღლი განთქმულია, როგორც მონადირე წყლიან და ჭაობიან ადგილებში მობინადრე ნადირზე. ასევე, ფართოდაა გავრცელებული კომპანიონი ძაღლის სახით. იგი ადვილად ექვემდებარება წვრთნას. მთელ მსოფლიოში ითვლება ერთ-ერთ ინტელიგენტურ და დაჯილდოებულ ძაღლად.

## აღწერა

### გარეგნობა

ლაბრადორი შედარებით დიდი ტანის იზრდება. მამალი საშუალოდ 29–36 კილოგრამს იწონის, დედალი კი 25-32 კგ-ს. ამ ჯიშის გარეგნული თვისებების უმრავლესობა გამომდინარეობს იქიდან, რომ თავდაპირველად იგი შეიქმნა როგორც მუშა ძაღლი. აქვს მოკლე და სწორი ბეწვი, რომელსაც წლის განმავლობაში ორჯერ იცვლის, ან რეგულარულად მთელი წლის განმავლობაში, ზომიერ სარტყელში. კუდი საკმაოდ დიდი და ძლიერი აქვს. წავისებური კუდი და აპკიანი თათები შესანიშნავ მოცურავედ აქცევს ამ ჯიშს. ამაში ხელს უწყობს ბეწვიც, რომელიც არ ატარებს წყალს. ლაბრადორი, ზოგიერთ სხვა ჯიშთან ერთად, გამოირჩევა იმით, რომ არ ხრის უკანა ფეხებს წოლისას.

## ლიტერატურა

* Burnam, John C. MSG Retired. *A Soldier's Best Friend; Scout Dogs and their Handlers in the Vietnam War.* Sterling Publishing, NY, 2008. ISBN 978-1-4027-5447-0.

## რესურსები ინტერნეტში

ვიკისაწყობში არის გვერდი თემაზე:
ლაბრადორ რეტრივერი ლაბრადორ რეტრივერი საიტზე Curlie

## სქოლიო
# ვალტორნა

ვალტორნა
**ვალტორნა** (გერმ. Waldhorn — „ტყის რქა“) — უძველესი სასულე მუნდშტუკიანი საკრავი. წარმოდგება მონადირის ბუკისაგან აქვს გრძელი, ვიწრო, მორკალული ცილინდრული ლულა, ვიწრო და ღრმა მუნდშტუკი. ძველებურ ვალტორნებს არ ჰქონდათ მექანიკა და მხოლოდ ნატურალური ბგერათრიგის ტონებს გამოსცემდნენ. XIX საუკუნის II ნახევარში გავრცელდა ქრომატული ვალტორნები, საკრავს გაუკეთდა ვენტილების მექანიზმი. თანამედროვე ვალტორნა ფა წყობისაა (იშვიათად სი ბემოლისა). ვალტორნის პარტიას იწერენ ვიოლინოს გასაღებით, ჩვეულებრივ ხმოვანებაზე ერთი კვინტით მაღლა. ფა წყობის ვოლტორნის დიაპაზონია კონტროქტავის სი-დან მეორე ოქტავის ფა-მდე. ვოლტორნის ტემბრი ცაჟკაცური, პოეტურია. მასზე ასრულებენ მღერად მელოდიებსა და ჩქარ პასაჟებს. იგი სიმფონიური ორკესტრის შემადგენელი საკრავია. ხმარობენ აგრეთვე კამერულ ანსამბლებში და სოლოს შესასრულებლად.

უძველეს წარსულში — ეს ჩვეულებრივი რქა იყო, ან ხარის ან ველური ცხვრის. ძველი ბერძენი და ძველი რომაელის მებრძოლის ხელში ეს საკრავი სამხედრო სამსახურში ჩადგა. რქის ნაცვლად მჟღერი ლითონი გახდა — ბრინჯაო.

ალექსანდრე მაკედონელის ჩასაბერი რქის შესახებ ლეგენდა მოგვითხრობს: მისი ჟღერადობა 15 კმ-ს აღწევდა, მისი ფართო ნაწილის დიამეტრი კი 24,5 მ.

## ლიტერატურა

* *მშველიძე შ.*, საკრავთმცოდნეობა, თბ., 1965

* ქართული საბჭოთა ენციკლოპედია, ტ. 4, თბ., 1979. — გვ. 286.
# შროშანი

| შროშანი |
| --- |
|  შროშანი |
| მეცნიერული კლასიფიკაცია |
|

|  |  |
| --- | --- |
| სამეფო:  |
მცენარეები |
| განყოფილება:  |
ყვავილოვანი მცენარეები |
| კლასი:  |
ერთლებნიანები |
| რიგი:  |
შროშანისნაირნი |
| ოჯახი:  |
შროშანისებრნი |
| გვარი:  |
შროშანი |

 |
| ლათინური სახელი |
| Lilium (L., 1753) |
|

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  **სისტემატიკა ვიკისახეობებში** |  **სურათები ვიკისაწყობში** |

|  |  |
| --- | --- |
| ITIS   | 42722 |
| NCBI   | 4688 |
| EOL   | 32531 |
| GRIN  |  g:6829 |
| IPNI  |  24448-1 |

 |

 |

**შროშანი** (ლათ. Lilium) — მრავალწლოვანი ბოლქვიანი ერთლებნიანი ბალახოვანი მცენარეების გვარი შროშანისებრთა ოჯახისა.

90-ზე მეტი სახეობა გავრცელებულია ჩრდილოეთ ნახევარსფეროს ზომიერ სარტყელში. აქედან საქართველოში 8 სახეობა იზრდება, უმეტესობა კავკასიის ენდემია (ლათ. Lilium caucasicum, ლათ. Lilium georgicum, ლათ. Lilium kesselringianum და სხვანი).

დეკორატიული მიზნით აშენებენ ბაღებში, პარკებში. დიდი თეთრი, ყვითელი ან მონარინჯისფრო ყვავილები აქვთ, ბოლქვზე ერთმანეთზე კრამიტივით მიწყობილი ქერქლები.

იზრდება მინდვრებზე, ტყისპირებზე, სუბალპურ მდელოებზე, მაღალ ბალახეულობაში. გამოყვანილია შროშანის მრავალი დეკორატიული ჯიში. ვეგეტაციის პირველ წელს მცენარე, ჩვეულებრივ, არ ყვავილობს, მაგრამ იკეთებს მიწაში პატარა ბოლქვს, რომლის ზომა თანდათან იზრდება შემდეგ წლებში. მხოლოდ ბოლქვში მარაგების გარკვეული რაოდენობის მიღწევის შემდეგ მცენარე იწყებს ყვავილობას და მას შემდეგ ყვავილობს ყოველ წელს.

## ლიტერატურა

* *დავლიანიძე მ.*, ქართული საბჭოთა ენციკლოპედია, ტ. 11, თბ., 1987. — გვ. 42.

## რესურსები ინტერნეტში

* Flora Europaea: *Lilium*
* Flora of China: *Lilium*
* Flora of Nepal: *Lilium* species list
* Flora of North America: *Lilium*
* Online Lily Register, over 9400 entries *Lilium*
* de Florum: *Lilium* species დაარქივებული 2013-05-23 საიტზე Wayback Machine.
* North American Lily Society
* Royal Horticultural Society Lily Group
* 1 2 3 Time-lapse videos
* the-genus-lilium დაარქივებული 2019-03-18 საიტზე Wayback Machine.
* Lily Perennializing in Ithaca, Louisiana and Holland Research Newsletter Number 23 (May 2010) Flower Bulb Research Program Department of Horticulture, College of Agriculture and Life Sciences, Cornell University
* Crossing polygon of the genus Lilium.
# Warner Music Group

Warner Music Group Corp.|  |
| ტიპი |
საზოგადოებრივი |
| დარგი |
მუსიკალური ინდუსტრია |
| დაფუძნდა |
1958 (როგორც Warner Bros. Records)
1971 (როგორც WEA) 2004 (როგორც WMG) |
| სათავო ოფისი |
ნიუ იორკი, აშშ |
| მმართველი | **ედგარ ბრონფმანი უმც.**: თავმჯდომარე **ლიორ კოჰენი**: თავმჯდომარე ჩრდილოეთ ამერიკაში **რობ კავალო**: შემოქმედებითი ჯფუფის ხელმძღვანელი **კევინ ლილესი**: აღმასრულებელი ვიცე-პრეზიდენტი |
| პროდუქცია |
მუსიკა და გართობა |
| შემოსავალი |
წლიური 3.491 მილიარდი აშშ-ის დოლარი (2009) |
| სუფთა მოგება |
56.0 მილიონი აშშ-ის დოლარი (2009) |
| თანამშრომელი |
4,000 (2008) |

Warner Music Group (WMG) — მესამე უდიდესი ბიზნეს ჯგუფი, რომელიც ხმის ჩამწერ ლეიბლთა ჯგუფს ეკუთვნის, რაც განაპირობებს მის შეყვანას მუსიკალური ინდუსტრიის ხმის ჩამწერი კომპანიების დიდ ოთხეულში. კომპანიის მიმდინარე ვარიანტის ფორმირება მოხდა 2004 წელს, როდესაც გამოეყო Time Warner-ს და შედეგად Time Warner აღარ ფლობს ქონებას. Warner Music Group-ს ჰყავს ასევე მუსიკის გამომცემელი არმია სახელად Warner/Chappell Music, რომელიც ამჟამად ერთ-ერთი უდიდესი მუსიკის გამომცემელი კომპანიაა.

## რესურსები ინტერნეტში

* WMG.com – Warner Music Group-ის ოფიციალური საიტი
* WBR.com – Warner Bros. Records-ის ოფიციალური საიტი
* – Warner Music Italy-ის ოფიციალური საიტი
* miWML.com – Warner Music Latina-ს ოფიციალური საიტი
* Reprise Records.com დაარქივებული 2009-01-07 საიტზე Wayback Machine.  – ოფიციალური საიტი
* Rhino.TV დაარქივებული 2007-03-18 საიტზე Wayback Machine.  – ოფიციალური საიტი
* Sire Records.com – ოფიციალური საიტი
* Warner Music Group კომპანიის პროფილი Yahoo Business-ზე
* SEC filings აშშ-ის უსაფრთ ხოებისა და გადაცვლის კომისიის ვებგვერდზე
# ბილბორდი (ჟურნალი)

| ბილბორდი |
| --- |
|  |
| სპეციალიზაცია | მუსიკალური ჟურნალი |
| ენა | ინგლისური |
| მთავარი რედაქტორი | მაიკ ბრუნო |
| პუბლიკაციის დეტალები |
| გამომცემელი | Prometheus Global Media |
| ქვეყანა | აშშ |
| რედაქციის მისამართი | ნიუ-იორკი, აშშ |
| პუბლიკაციის ისტორია | **დაარსდა**: 1 ნოემბერი, 1894 (1894-11-01) |
| გამოცემის სიხშირე | ყოველკვირეული |
| ISSN | 0006-2510 |
| * ოფიციალური საიტი
 |

**ბილბორდი** (ინგლ. **Billboard**) — ყოველკვირეული ამერიკული ჟურნალი, რომელიც მთლიანად მუსიკის ინდუსტრიას ეძღვნება. ამას გარდა, ჟურნალი აქვეყნებს მთელ მსოფლიოში აღიარებულ მუსიკალურ ჩარტებს, რომლებშიც ყოველკვირეულად ქყვეყნდება სხვადასხვა კატეგორიის ყველაზე პოპულარული სიმღერების და ალბომების სია. ჟურნალის ყველაზე ცნობილი ჩარტია — „ბილბორდის ცხელი 100-ეული“, რომელშიც ჩამოთვლილია ყველა ჟანრის 100 საუკეთესო სიმღერა და სწორედ ეს ჩარტია აშშ-ში აღიარებული, როგორც სიმღერების შეფასების სტანდარტი. „ბილბორდ 200“ მოიცავს ინფორმაციას ალბომების გაყიდვების შესახებ. ბილბორდის პირველი ნომერი გამოიცა ცინცინატში, ოჰაიო, 1894 წლის 1 ნოემბერს უილიამ დონალდსონისა და ჯეიმზ ჰენეგენის მიერ.

## რესურსები ინტერნეტში

ვიკისაწყობში არის გვერდი თემაზე:
ბილბორდი (ჟურნალი) ოფიციალური საიტი
* *Billboard* Archive on Google Books

## სქოლიო
# კალამბური

**კალამბური** — გალექსილ (იშვიათად პროზაულ) თქმაში სიტყვების ან მათი ნაწილების ისეთი თანმიმდევრობა, რომელიც აგებულია სიტყვათა ბგერით იგივეობასა (ომონიმზე) და მრავალმნიშვნელობიანობაზე. მაგ.: „მაღლით წვიმა მოდიოდა, ნაბადმა ვერ დამფარაო, დამასველა მან, თავიდან, ფეხებამდე მასხა რაო.“

## იხილეთ აგრეთვე

* ალიტერაცია
* ზმა

## ლიტერატურა

* *გაჩეჩილაძე გ.*, ქართული საბჭოთა ენციკლოპედია, ტ. 5, თბ., 1980. — გვ. 526.
* Pollack, John (2011). *The Pun Also Rises: How the Humble Pun Revolutionized Language, Changed History, and Made Wordplay More Than Some Antics*.  Penguin. ISBN 978-1-101-51386-6.

## რესურსები ინტერნეტში

ვიკისაწყობში არის გვერდი თემაზე:
კალამბური There's a Sewer in the Sewer: a primer for heteronymphiles